|  |
| --- |
| Maa- ja metsätalousministeriö |
| Maa- ja metsätalousministeriön lausuntopyyntö 24.11.2023, VN/32960/2023-MMM-1 |
|  |
| Metsäteollisuus ry:n lausunto koskien puutavaran virallisesta mittauksesta perittäviä maksuja |

Pyydettynä lausuntona luonnoksesta maa- ja metsätalousministeriön asetukseksi puuta­varan virallisesta mittauksesta, valvontamittauksesta ja mittauslautakunnan käsittelystä perittävästä maksusta vuosina 2024 ja 2025 Metsäteollisuus ry toteaa seuraavaa:

Asetusluonnoksessa maksutasoihin ei esitetä muutoksia verrattuna voimassa olevaan mittausasetukseen. Virallisen mittauksen maksu esitetään pysytettäväksi edelleen 500 eurossa. Samoin valvontamittausmaksu esitetään säilytettäväksi nykyisessä 1 200 eurossa. Mittauslautakunnan käsittelyn hinta olisi asetusehdotuksen mukaan edelleen 1 000 euroa.

Metsäteollisuus ry kannattaa esitettyjä maksutasoja. Metsäteollisuus ry kuitenkin

toteaa, että maa- ja metsätalousministeriön tulee tulosohjauksella varmistaa, että Luonnonvarakeskus osoittaa puutavaran mittauksen lakisääteisiin tehtäviin tarvittavat resurssit. Puutavaran mittauksesta annetun lain 6 §:n mukaan Luonnonvara-

keskuksessa on virallisia mittaajia, joiden tehtävänä on tämän lain noudattamisen valvonta, valvontamittaus ja mittauserimielisyyksien ratkaiseminen virallisena mittauksena. Virallisten mittaajien tehtäviin kuuluu myös puutavaran mittaukseen liittyvä neuvonta.

Metsäteollisuus ry

Paula Lehtomäki

toimitusjohtaja